ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.52 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.52 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 39,583 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.09 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.73 சதவீதமாக உள்ளது. கடந்த 24 மணி நேரத்தில் 5,096 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,19,095.
இந்தியாவில் கடந்த 24 மணி நேரத்தில் 3,947 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,20,734 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.50 கோடி  வாராந்திரத் தொற்று 1.44 சதவீதமாக உள்ளது. தினசரித் தொற்று விகிதம் 1.23 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863587
தகவல் மற்றும் ஒலிபரப்பு அமைச்சகம்
‘அம்பேத்கரும் மோடியும்: சீர்திருத்தவாதியின் சிந்தனைகளும் செயற்பாட்டாளரின் அமலாக்கமும்’ என்ற நூலினை முன்னாள் குடியரசுத்தலைவர் திரு ராம் நாத் கோவிந்த் வெளியிட்டார்
‘அம்பேத்கரும் மோடியும்: சீர்திருத்தவாதியின் சிந்தனைகளும் செயற்பாட்டாளரின் அமலாக்கமும்’ என்ற நூலினை மத்திய தகவல் ஒலிபரப்புத் துறை அமைச்சர் திரு அனுராக் தாக்கூர், உச்சநீதிமன்ற முன்னாள் தலைமை நீதிபதி திரு கே ஜி பாலகிருஷ்ணன், மத்திய தகவல் ஒலிபரப்புத்துறை இணை அமைச்சர் டாக்டர் எல் முருகன், ப்ளூகிராஃப்ட் டிஜிட்டல் பவுண்டேஷன் இயக்குநர் திரு ஹித்தேஷ் ஜெயின் ஆகியோர் முன்னிலையில் முன்னாள் குடியரசுத்தலைவர் திரு ராம் நாத் கோவிந்த் இன்று வெளியிட்டார்.
இந்த நிகழ்வில் திரண்டிருந்த மக்களிடையே உரையாற்றிய திரு அனுராக் தாக்கூர், இந்த நூல் மாபெரும் சீர்திருத்தவாதியான பாபா சாஹேப் டாக்டர் பீம்ராவ் அம்பேத்கரின் சிறந்த சிந்தனைகள், கண்ணோட்டங்களின் தொகுப்பு மட்டுமல்ல, இவற்றை கடந்த 8 ஆண்டுகளில் பிரதமர் திரு நரேந்திர மோடி எவ்வாறு செயல்படுத்தினார் என்பதற்கான தொகுப்பாகவும் உள்ளது என்றார். டாக்டர் அம்பேத்கரின் தொலைநோக்கு பார்வையை செயல்படுத்துவதற்கு மேற்கொள்ளப்பட்ட மாபெரும் முயற்சிகளில் ஆவணமாக இது உள்ளது.
நாட்டின் முதலாவது சட்டத்துறை அமைச்சரான டாக்டர் அம்பேத்கர், பாகுபாடு இல்லாத சமூகத்தை, நலிந்தவர்களை மைய நீரோட்டத்திற்கு கொண்டுவருவதை வளர்ச்சியின் பயன்கள் சமமாக அனைவருக்கும் வழங்கப்படுவதை தமது பார்வையாக கொண்டிருந்தார். ஆனால், சுதந்திரத்திற்கு பிந்தைய அரசுகளின் முயற்சிகள், இந்த சிந்தனைகளை நிறைவேற்ற தவறிவிட்டன. 2014-க்கு பிறகான அரசு இந்த நோக்கங்களை உறுதியாக பின்பற்றி வருகிறது என்று திரு தாக்கூர் மேலும் கூறினார்.
இந்த நிகழ்ச்சியில் பேசிய முன்னாள் குடியரசுத்தலைவர் திரு ராம் நாத் கோவிந்த், பாபா சாஹேபின் பங்களிப்புகள் வங்கி, பாசனம், மின்சாரம், கல்வி, தொழிலாளர் நிர்வாகம், வருவாய் பகிர்வு முறை போன்றவை தொடர்பான கொள்கைகளை வடிவமைக்க உதவின என்றார்.
2010-ம் ஆண்டு குஜராத்தில் முதலமைச்சராக இருந்த நரேந்திர மோடி கவுரவ யாத்திரைக்கு ஏற்பாடு செய்ததை நினைவு கூர்ந்த திரு கோவிந்த், இந்திய அரசியல் சட்டத்தின் மிகப்பெரிய பிரதி ஒன்றை அலங்கரிக்கப்பட்ட யானையின் மேல் வைத்து முதலமைச்சர் மோடி மக்களுடன் நடந்தே சென்றார். அரசியல் சட்டத்தின் மீதும், பாபா சாஹேப் அம்பேத்கர் மீதும் அவருக்கு இருந்த மதிப்பை விளக்குவதற்கு வேறு உதாரணம் தேவையில்லை என்று குறிப்பிட்டார்.
நூலைப் பற்றி
சமூக நலனுக்காக சிறந்த சிந்தனைகள் குறித்து விழிப்புணர்வை ஏற்படுத்தவும், அமலாக்கம் செய்யவும், இந்தியர்களின் திறமையையும் இந்திய சமூகத்திற்கு அதிகாரம் அளிப்பவர்களையும் இணைக்கின்ற பணியை செய்கின்ற முன்னணி அமைப்புகளில் ஒன்றான ப்ளூகிராஃப்ட் டிஜிட்டல் பவுண்டேஷன் இந்த நூலினை கவனமாகவும், சிறப்பாகவும் தொகுத்துள்ளது. இதற்கு பிரபல இசையமைப்பாளரும் திரைப்பட பாடலாசிரியருமான நாடாளுமன்ற மாநிலங்களவை உறுப்பினர் இளையராஜா முன்னுரை வழங்கியுள்ளார். டாக்டர் அம்பேத்கரின் பணிகளில் காணப்படும் பரவலான மதிப்புமிகு ஞானத்தை இந்த முன்னுரை வெளிப்படுத்துகிறது. மேலும் டாக்டர் அம்பேத்கரின் பார்வையில், இந்தியாவின் முன்னேற்றத்தை உறுதி செய்ய பிரதமர் நரேந்திர மோடியால் மேற்கொள்ளப்படும் சீர்திருத்தங்கள் மற்றும் கொள்கைகளையும் இணைத்துப் பார்க்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1859839
சட்டம் மற்றும் நீதித்துறை அமைச்சகம்
அனைத்து உயர்நீதிமன்ற வளாகங்களிலும் நீதிக்கடிகாரங்கள் பொருத்தப்பட்டன
அனைத்து உயர்நீதிமன்றங்களிலும் நீதிக்கடிகாரங்கள் எனப்படும் மின்னணு தகவல் பலகை பொருத்தப்பட்டது. இதன் மூலம் நீதிமன்றம் தொடர்புடைய தகவல்களை பொதுமக்கள் அறிந்துகொள்ள முடியும். நீதிமன்றம் தொடர்புடைய தரவுகள் குறித்த விழிப்புணர்வும் பொதுமக்களுக்கு கிடைக்கும்.
தேசிய நீதி தரவு கட்டமைப்புக் குறித்த தகவல்கள், நீதிமன்றத்தின் சேவைகள் மற்றும் தீர்க்கப்பட்ட வழக்குகளின் எண்ணிக்கை, நீதித்துறையின் பல்வேறு திட்டங்கள் ஆகியவை இந்த மின்னணுப் பலகையில் இடம்பெறுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932637
சுற்றுச்சூழல் மற்றும் வனத்துறை அமைச்சகம்
தேசிய தலைநகர் மண்டலத்தில் மாசு கட்டுப்பாடு விதிமுறைகளை மீறிய நிறுவனங்களுக்கு சுமார் ரூ.76 லட்சம் அபராதம்
தேசிய தலைநகர் மண்டலத்தில் மாசு கட்டுப்பாடு விதிமுறைகளை மீறிய நிறுவனங்களுக்கு, சுமார் ரூ.76 லட்சம் அபராதம் விதிக்கப்பட்டது.
தில்லி மற்றும் தேசிய தலைநகர் மண்டலம் மற்றும் அதையொட்டியுள்ள பகுதியில், கட்டுமானம் நடைபெறும் இடங்கள், கட்டிடங்களை இடிக்கும் இடங்களில் இருந்து காற்று மாசு ஏற்படுகிறதா என்பதை கண்காணிக்க சிறப்பு ஆய்வு குழுக்களை அமைக்கும்படி மத்திய மாசு கட்டுப்பாட்டு வாரியம், ஹரியானா, ராஜஸ்தான், உத்தரப் பிரதேசம், தில்லி மாநிலங்களின் மாசு கட்டுப்பாட்டு வாரியங்களுக்கு தில்லி மற்றும் தேசிய தலைநகர் மண்டலத்துக்கான காற்று தர மேலாண்மை ஆணையம் உத்தரவிட்டிருந்தது.
அதன்படி அமைக்கப்பட்ட 174 குழுக்கள் கடந்த 31.12.2020-லிருந்து 15.1.2021 வரை 1600 இடங்களில் சோதனைகள் நடத்தின. இதில் 119 இடங்களில் விதிமுறைகள் மீறப்பட்டது கண்டறியப்பட்டது. விதிமுறைகளை மீறிய கட்டுமான நிறுவனங்கள் மற்றும் வாகனங்களுக்கு சுமார் சுமார் ரூ.76 லட்சம் அபராதம் விதிக்கப்பட்டது. 27 இடங்களில் பணிகள் நிறுத்தப்பட்டன.
மேலும் தகவல்களுக்கு: https://pib.gov.in/PressReleasePage.aspx?PRID=1690035
-----
(Visitor Counter : 126
பாதுகாப்பு அமைச்சகம்
கொவிட்-19 இரண்டாம் அலைக்கு எதிராக பாதுகாப்பு படைகளின் செயல்பாடுகள்
கொவிட்-19 பெருந்தொற்றின் இரண்டாம் அலைக்கு நடுவில் தற்போது இந்தியா உள்ளது. எப்போதெல்லாம் தேசம் பிரச்சினைகளை எதிர்கொள்கிறதோ, அப்போதெல்லாம் பாதுகாப்புப் படைகள் விரைந்து வந்து சிறப்பாக செயல்பட்டிருக்கின்றன. கடந்த சில வாரங்களாக பெருந்தொற்றுக்கு எதிரான நாட்டின் போரில் ஒற்றுமையுடன் பங்கேற்று பல்வேறு அரசு நிறுவனங்கள் மற்றும் மாநில அரசுகளுக்கு தேவையான ஆதரவை பாதுகாப்பு படைகள் வழங்கி வருகின்றன.
நாட்டின் பல்வேறு பகுதிகளுக்கு பயிற்சி பெற்ற மருத்துவ அலுவலர்கள் மற்றும் துணை மருத்துவப் பணியாளர்களை அனுப்புதல், உலகம் முழுவதிலும் இருந்து முக்கியமான பொருட்களை விமானங்கள் மூலம் கொண்டு வருதல், பயன்பாட்டில் இல்லாத ஆக்சிஜன் ஆலைகளை செப்பனிடுதல், மருத்துவ உபகரங்கணங்களை கொண்டு வருதல் என பல்வேறு விதமான உதவிகளை பாதுகாப்பு படைகள் செய்து வருகின்றன.
புதுதில்லி, பாட்னா, அகமதாபாத், லக்னோ மற்றும் இதர இடங்களில் மருத்துவமனைகளை டிஆர்டிஓ நிறுவியுள்ளது. வாரணாசி போன்ற இடங்களில் மருத்துவமனைகள் வரவிருக்கின்றன. இவற்றில் பணியாற்றுவதற்காக 500 ராணுவ மருத்துவர்கள் மற்றும் செவிலியர்கள் அனுப்பப்படுகின்றனர். பல்வேறு மருத்துவமனைகளில் போர்க்கள செவிலியர் உதவியாளர்கள் அனுப்பி வைக்கப்பட்டுள்ளனர்.
தனியார் பாதுகாப்பு உபகரணங்களை அணிந்து 24 மணிநேரமும் இவர்கள் பணியாற்றுகின்றனர். நாட்டின் எல்லைகள் மற்றும் வான் பரப்பில் அதிகபட்ச அளவில் கண்காணிப்பை மேற்கொண்டவாறே மருத்துவ பணிகளும் தொய்வில்லாமல் நடைபெற்று வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1716892
பாதுகாப்பு அமைச்சகம்
பாராலிம்பிக் தகுதி போட்டிக்கு இந்திய விமானப்படை அதிகாரி தேர்வு
ஜப்பான் தலைநகர் டோக்யோவில் வரும் மே மாதம் நடக்கவுள்ள மாற்றுத் திறனாளிகளுக்கான பாராலிம்பிக் தகுதி துடுப்பு படகு போட்டிக்கு, இந்தியா சார்பில் விமானப்படை விங் கமாண்டர் சாந்தனு தேர்வு செய்யப்பட்டுள்ளார்.
துடுப்பு படகு விளையாட்டை கடந்த 2019ம் ஆண்டு ஏப்ரல் மாதம் இவர் தேர்ந்தெடுத்தார். 2019 அக்டோபரில் தென் கொரியாவில் நடந்த ஆசிய துடுப்பு படகு போட்டி பயிற்சி முகம் மற்றும் போட்டிக்கு இந்திய துடுப்பு படகு கூட்டமைப்பால் தேர்வு செய்யப்பட்டார்.
தென் கொரியாவில் நடந்த துடுப்பு படகு போட்டியில் ஆசிய அளவில் 5ம் இடம் பிடித்த இவர், துடுப்பு படகு போட்டியில் இந்தியா சார்பில் பங்கேற்ற முதல் மாற்றுத்திறனாளி விளையாட்டு வீரர் ஆனார்.
விங் கமாண்டர் சாந்தனு கடந்த 2017-ம் ஆண்டு ஜனவரியில் நடந்த மோட்டார் சைக்கிள் விபத்தில் சிக்கி முதுகுதண்டில் பலத்த காயம் அடைந்து வென்டிலேட்டர் உதவியுடன் சுமார் 2 மாதங்கள் சிகிச்சை பெற்றார். அதன்பின், புனேவில் உள்ள எம்.எச்.கிர்கி மருத்துவமனையின் முதுகு தண்டு காயம் பிரிவில் சிகிச்சை பெற்றார்.
பின்னர் குணமடைந்த அவர், 2018ம் ஆண்டு ஜூன் மாதம் நீச்சல் போட்டியில் பங்கேற்றார். மகாராஷ்டிராவில் மாநில அளவில் நடந்த பாராலிம்பிக் நீச்சல் சங்க போட்டியில் பங்கேற்று 2 தங்க பதக்கங்களை வென்றார். தைரியம் மற்றும் மனஉறுதியின் உருவகமாக விங் கமாண்டர் சாந்தனு உள்ளார். வாழ்க்கையில் கடுமையான சவால்களை சந்திப்பவர்களுக்கு அவர் உண்மையான உத்வேகமாக உள்ளார். நாட்டுக்கு வெற்றியை தேடித்தரும் வீரர்களை இந்திய விமானப்படை தொடர்ந்து ஊக்குவிக்கும்.
ரசாயனம் மற்றும் உரங்கள் அமைச்சகம்
உஸ்பெகிஸ்தான் ஆண்டிஜன் பகுதியில் உஸ்பெகிஸ்தான்-இந்தியா இடையேயான தடையற்ற மருந்து மண்டலம் உருவாக்குதல் குறித்து இந்தியா மற்றும் உஸ்பெகிஸ்தான் இடையேயான ஒத்துழைப்பிற்கான புரிந்துணர்வு ஒப்பந்தத்திற்கு அமைச்சரவை ஒப்புதல்
உஸ்பெகிஸ்தான் ஆண்டிஜன் பகுதியில் உஸ்பெகிஸ்தான்-இந்தியா இடையேயான தடையற்ற மருந்து மண்டலம் உருவாக்குதல் குறித்து இந்தியா மற்றும் உஸ்பெகிஸ்தான் இடையேயான ஒத்துழைப்பிற்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. அக்டோபர் 1, 2018 அன்று உஸ்பெகிஸ்தான் அதிபர் இந்தியாவிற்கு பயணம் மேற்கொள்ளும்போது இந்த ஒப்பந்தம் கையெழுத்தாகும்.
இருநாடுகளிலும் மருந்தியல் துறை மற்றும் உயிரி மருந்தியல் தொழில்துறை ஆகியவற்றில் வளர்ச்சி முக்கியத்துவம் மற்றும் இருநாடுகளிலும் மருந்தியல் மற்றும் உயிரி மருந்தியல் துறைகளில் வர்த்தகம், தொழித்துறை மற்றும் உற்பத்தி ஆகியவற்றில் பரஸ்பர ஒத்துழைப்பின் முக்கியத்துவம் ஆகியவற்றை மனதில் கொண்டு இருதரப்பு ஒத்துழைப்பு உறவிற்கான முறையான வழிமுறையை உருவாக்க இருநாடுகளும் முயற்சித்து வருகிறது. உஸ்பெகிஸ்தான் ஆண்டிஜன் பகுதியில் உஸ்பெகிஸ்தான்-இந்தியா இடையேயான தடையற்ற மருந்து மண்டலம் உருவாக்குதல் குறித்த ஒத்துழைப்பிற்கான கட்டமைப்பை இந்த புரிந்துணர்வு ஒப்பந்தம் ஏற்படுத்தும். ஆண்டிஜான் பகுதியில் உள்ள உஸ்பெகிஸ்தான்- இந்தியா இடையேயான தடையற்ற மருந்து மண்டலத்தில் மருந்து பொருட்களை தயாரிக்க இந்திய நிறுவனங்களை முதலீடு செய்வும், மருந்து உற்பத்தி ஆலைகளை அமைக்கும் வசதிகளையும் இந்த ஒப்பந்தம் ஏற்படுத்தும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
டார்ஜிலிங் மற்றும் கலிம்போங் மாவட்டங்களில் உள்ள கால்நடைகளுக்கு தோல் நோய்  அதிகரித்து வருவதாகக் கூறப்படும் புகார்கள் மீது துரிதமாக நடவடிக்கை எடுக்குமாறு மத்திய அமைச்சர் திரு பர்ஷோத்தம் ரூபாலா அறிவுறுத்தியுள்ளார்
மீன்வளத்துறை அமைச்சகத்தின் கீழ் உள்ள கால்நடை பராமரிப்பு மற்றும் பால்பண்ணைத் துறையானது இன்று மேற்கு வங்கத்தின் டார்ஜிலிங் மற்றும் கலிம்போங் மாவட்டங்களின் கால்நடை விவசாயிகளின் கவலைகளை நிவர்த்தி செய்ய உடனடியாகச் செயல்படுகிறது. அங்கு கால்நடைகளுக்கு பேரழிவு நோயான தோல் நோய்  இருப்பதற்குரிய அறிகுறிகள் காணப்படுகின்றன.
மேற்கு வங்காளத்தின் கலிம்போங் மற்றும் டார்ஜிலிங் மாவட்டங்களில் அதிகரித்து வரும் தோல் நோய்  புகார்கள் பற்றி கவலை தெரிவித்துள்ள டார்ஜிலிங் நாடாளுமன்ற உறுப்பினர் ராஜு பிஸ்டாவின் கடிதத்தின் மீது உடனடியாக நடவடிக்கை எடுக்குமாறு அத்துறைக்கான மத்திய அமைச்சர் ஸ்ரீ பர்ஷோத்தம் ரூபாலா உத்தரவிட்டுள்ளார்.
கால்நடை பராமரிப்பு மற்றும் பால்வளத்துறை, மாநில மற்றும் மாவட்ட அதிகாரிகளுடன் ஒருங்கிணைந்து தொழில்நுட்ப மற்றும் நிதி உதவியை வழங்க தேவையான அனைத்து நடவடிக்கைகளையும் எடுத்துள்ளது.
கள ஆய்வின் படி, டார்ஜிலிங் மற்றும் கலிம்போங்கில் தோல் நோய் காரணமாக கால்நடைகள் இறக்கவில்லை. டார்ஜிலிங்கில் தடுப்பூசி போடப்படாத சுமார் 400 கால்நடைகளும், கலிம்போங்கில் 2000 கால்நடைகளும் பாதிக்கப்பட்டுள்ளன, அவற்றில் முறையே 200 மற்றும் 1200 கால்நடைகள் ஏற்கனவே குணமடைந்துள்ளன. பாதிக்கப்பட்ட கால்நடைகளுக்கு தடுப்பூசி போடப்பட்டு வருகிறது. பாதிக்கப்பட்ட கால்நடைகளுக்கு சிகிச்சை அளிக்கப்பட்டு வருகிறது.
நோயைக் கட்டுப்படுத்த பல்வேறு நடவடிக்கைகளை மேற்கொண்டு வருகின்றது, அவை பின்வருமாறு:
கண்காணிப்பு: இத்துறை ஏற்கனவே கண்காணிப்பு உத்தியை வகுத்து அனைத்து மாநிலங்களுக்கும் அனுப்பியுள்ளது. கொல்கத்தாவில் உள்ள பிராந்திய நோய் கண்டறிதல் ஆய்வகம்  கால்நடைகளைக் கண்காணிப்பதற்கு அங்கீகரிக்கப்பட்ட நிதியுதவி அளிக்கப்பட்டுள்ளது.
• தடுப்பூசி திட்டம்: தடுப்பூசிகள் போடுவதற்கு ஊக்கமளிக்குமாறு மாநிலங்கள் அறிவுறுத்தப்பட்டுள்ளன. தடுப்பூசிகள் வாங்குவதற்கான சீரான விலைகள் அரசுக்கு தெரிவிக்கப்பட்டுள்ளது. மேற்கு வங்கம் உள்ளிட்ட மாநிலங்களுக்கு 60: 40 பங்குடன் நிதி உதவி வழங்கப்படுகிறது.
கலிம்போங் மற்றும் டார்ஜிலிங்கிற்கு பிராந்திய நோய் கண்டறிதல் ஆய்வக  அதிகாரிகளின் வருகை: வடகிழக்கு பிராந்திய நோய் கண்டறியும் ஆய்வகம் , குவாஹத்தி மற்றும் கிழக்கு பிராந்திய நோய் கண்டறியும் ஆய்வகம் , கொல்கத்தாவில் இருந்து தலா ஒரு அதிகாரி கொண்ட மத்திய குழு பாதிக்கப்பட்ட பகுதியை ஆய்வு செய்ய அமைக்கப்பட்டுள்ளது. குறிப்பிட்ட காலக்கெடுவில் இந்த நோயைக் கட்டுப்படுத்துவதற்கும் மாநிலங்களுக்கு ஒத்துழைப்பு அளிக்கப்படுகிறது.
கால்நடை பராமரிப்பு மற்றும் பால்பண்ணைத் துறையானது நாட்டில் கால்நடைகளின் தோல் நோயை சரியான நேரத்தில் கட்டுப்படுத்துவதற்கும் தடுப்பதற்கும் தேவையான நிதி மற்றும் தொழில்நுட்ப ஆதரவு உள்ளிட்ட அனைத்து நடவடிக்கைகளையும் எடுத்து வருகிறது. இருப்பினும், கால்நடை பராமரிப்பு என்பது மாநிலப் பொறுப்பில் இருப்பதால் கள செயல்பாடுகள் மாநில அரசிடம் உள்ளது.
பிரதமர் அலுவலகம்
உடான் திட்டத்தின் ஆறு ஆண்டுகால சாதனைகளுக்கு பிரதமர் பாராட்டு
மத்திய சிவில் விமானப் போக்குவரத்து அமைச்சகத்தின் ட்விட்டர் பதிவுக்கு பிரதமர் திரு நரேந்திர மோடி பதிலளித்துள்ளார். 6 ஆண்டுகளுக்கு முன்பு சிம்லா மற்றும் தில்லியை இணைத்து பிராந்திய இணைப்புத் திட்டமான உடான் திட்டத்தின் கீழ் விமான சேவை தொடங்கப்பட்டதாகவும், தற்போது 473 வழித்தடங்களும், 74 விமான நிலையங்கள், ஹெலிகாப்டர் நிலையங்கள் மற்றும் நீர்வழி விமான நிலையங்களும் இந்திய விமானப் போக்குவரத்துத் துறையின் மிகப்பெரிய மாற்று சக்தியாக உருவாகியுள்ளன என்றும் அமைச்சகம் தெரிவித்திருந்தது.
இந்தப் பதிவிற்கு பதிலளித்துள்ள பிரதமர் திரு மோடி, கடந்த 9 ஆண்டுகளில் இந்தியாவின் விமானப் போக்குவரத்துத் துறை உருமாறியுள்ளது என்று தெரிவித்தார். தற்போது பயன்பாட்டில் உள்ள விமான நிலையங்கள் நவீனமயமாக்கப்பட்டிருப்பதோடு, புதிய விமான நிலையங்கள் மிக வேகமாக கட்டமைக்கப்பட்டு, அதிக எண்ணிக்கையிலான மக்கள் விமானப் பயணத்தை மேற்கொள்வதாகவும் அவர் கூறினார்.
“இந்திய விமானப் போக்குவரத்துத் துறை, கடந்த 9 ஆண்டுகளில் உருமாறியுள்ளது. தற்போது பயன்பாட்டில் உள்ள விமான நிலையங்கள் நவீனமயமாக்கப்பட்டுள்ளன, புதிய விமான நிலையங்கள் மிக வேகமாக கட்டமைக்கப்பட்டுள்ளதோடு, அதிக எண்ணிக்கையிலான மக்கள் விமானப் பயணத்தை மேற்கொள்கின்றனர். இத்தகைய மேம்பட்ட இணைப்பு, வர்த்தகம் மற்றும் சுற்றுலாவிற்கு மிகப்பெரிய உத்வேகத்தை அளித்துள்ளது. #UDANat6”, என்று பிரதமர் கூறியுள்ளார்.
இளைஞர் நலன் மற்றும் விளையாட்டு அமைச்சகம்
திரைக்குப் பின்னால்: கேலோ இந்தியா பல்கலைக்கழக விளையாட்டுகளில் ஊட்டச்சத்து மற்றும் உணவுத் தேவைகள் மீது கவனம் செலுத்தப்படுகிறது
பெங்களூருவில் நடைபெற்று வரும் கேலோ இந்தியா பல்கலைக்கழக விளையாட்டுப் போட்டிகளில் 3,800-க்கும் மேற்பட்ட வீரர்கள் கலந்து கொண்டு வருகின்றனர். பங்கேற்பாளர்களுக்கு அறிவியல் பூர்வமாகத் திட்டமிடப்பட்ட உணவு வகைகள் மூலம் ஊட்டச்சத்து மற்றும் உணவுத் தேவைகளை அமைப்பாளர்கள் உறுதி செய்துள்ளனர்.
போட்டி அறிவிக்கப்பட்டதிலிருந்து உணவு பட்டியலை திட்டமிடுவதில் ஈடுபட்ட பெங்களூருவில் உள்ள இந்திய விளையாட்டு ஆணையத்தின் ஊட்டச்சத்து நிபுணர் நம்ரதா பிரமோத், மெனுவை வகுக்கும் உத்தியை விளக்கினார்.
"நாங்கள் வழங்கும் ஒவ்வொரு உணவுப் பொருளிலும் உள்ள மேக்ரோ மற்றும் நுண்ணூட்டச்சத்துக்கள் உட்பட பல கூறுகளை நாங்கள் கவனத்தில் கொண்டோம். விளையாட்டு வீரர்களின் நீர் சத்துடன் திகழ்வதையும் நாங்கள் கவனித்துக்கொண்டோம். சாறு, பால் மற்றும் பழங்களை அவர்கள் பெறுவதை உறுதிசெய்தோம்," என்று நம்ரதா கூறினார்.
மல்யுத்த வீரர்கள், குத்துச்சண்டை வீரர்கள் மற்றும் பளுதூக்குபவர்கள், கடுமையான எடை வரம்புகளை பராமரிக்க வேண்டும். அவர்களின் தேவைகளைப் பூர்த்தி செய்வதற்கான விருப்பங்களும் மெனுவில் உள்ளன, இதனால் அவர்கள் விரும்பிய பலன்களை அடைய முடியும்.
"எந்தவொரு மல்யுத்த வீரர்களும் எடையைக் குறைக்கவோ அல்லது பராமரிக்கவோ விரும்பினால், அவர்களுக்கு உதவும் உணவுப் பொருட்களை எடுத்துக்கொள்வதற்கான விருப்பங்கள் மெனுவில் உள்ளன. நிறைய பழங்கள் மற்றும் சாலட் விருப்பங்களும் உள்ளன," என்று 87 கிலோ மல்யுத்த போட்டியில் போட்டியிடும் குர்கான் பல்கலைக்கழகத்தை சேர்ந்த தீபக் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821308
பழங்குடியினர் நலத்துறை அமைச்சகம்
‘இந்திய பழங்குடிகள் இ-வணிக சந்தை’ தொடக்கம்
“இந்திய பழங்குடிகள் இ-வணிக சந்தை, இந்தியாவின் பெரிய கைவினைப்பொருட்கள் மற்றும் இயற்கை பொருட்களின் சந்தையாக இருக்கிறது ” என பழங்குடியினர் இந்தியா இ-வணிக சந்தையின் இணையதளத்தை தொடங்கி வைத்து பேசும்போது மத்திய பழங்குடியினர் நலத்துறை அமைச்சர் திரு.அர்ஜூன் முண்டா கூறினார்.
இந்திய பழங்குடி கூட்டுறவு சந்தைப்படுத்தல் மேம்பாட்டு கூட்டமைப்பின் புதிய நிறுவனமானது, பிரதமரின் இந்தியாவில் தயாரிப்போம் ஆத்மநிர்பார் மற்றும் சுயசார்பு ஆகியவற்றின் நோக்கத்தின் வழியே 2020 அக்டோபர் 2-ல் வந்திருக்கிறது.
இந்த புதுமையான முயற்சியில், நாடு முழுவதும் உள்ள பழங்குடியினர் நிறுவனங்களின் கைவினைப்பொருட்கள் மற்றும் உற்பத்தி பொருட்களை காட்சிப்படுத்தப்படும். தங்களது உற்பத்திக்கு மற்றும் பொருட்களுக்கு நேரடியாக சந்தைப்படுத்த உதவும் பழங்குடியினர் வணிகத்தை டிஜிட்டல் மயமாக்குவதை முன்னெடுப்பதற்கான முக்கியமான விரைவான செயல்பாடாகும். பழங்குடியினர் உறவுகளுக்கான மத்திய இணை அமைச்சர் திருமதி ரேணுகா சிங், சத்தீஸ்கர் மாநில கிராம தொழில்துறை அமைச்சர் திரு.ருத்ரா குமார், பழங்குடியினர் நலத்துறை அமைச்சகத்தின் செயலாளர் திரு தீபக் காந்தேகர், TRIFED-ன் தலைவர் திரு.ரமேஷ் சந்த் மீனா, TRIFED அமைப்பின் நிர்வாக இயக்குனர் திரு.பர்வீர் கிருஷ்ணா ஆகியோர் முன்னிலையில் இந்த இணையதளம் தொடங்கப்பட்டது. அமைச்சகத்தின் மற்றும் TRIFED மூத்த அதிகாரிகளும் உடன் இருந்தனர்.
இந்த நிகழ்வின் போது பேசிய திரு.அர்ஜூன் முண்டா, “நாடு முழுவதும் உள்ள இயற்கை உணவுப் பொருட்கள் மற்றும் பல்வேறு கைவினை மற்றும் கைத்தறி பொருட்களில் பல்வேறு மூலப்பொருட்களை உற்பத்தி செய்யும் 5 லட்சம் பழங்குடியின உற்பத்தியாளர்களை இணைப்பதை நோக்கமாக கொண்டு TRIFED வழியே ஒரு லட்சிய முயற்சியாக பழங்குடியினர் இந்தியா இ-வணிக சந்தை இருக்கிறது. உங்களுக்கு சிறந்த பழங்குடியினப் பொருட்களை கொண்டு வருவதாகவும் இருக்கிறது. தனிப்பட்ட பழங்குடியின கைவினைஞர்கள், பழங்குடியின சுய உதவிக்குழுக்கள், அமைப்புகள், முகமைகள், பழங்குடியினருக்காக பணியாற்றும் தன்னார்வ அமைப்புகள் ஆகியோரைக் கொண்டதாக விநியோகிப்பாளர்கள் இருப்பார்கள். TRIFED-ன் விற்பனை நிலையங்கள் மற்றும் இ-வணிக பங்குதாரர்கள், அதே போல தங்களது சொந்த கணக்கான இ-வணிகம், தங்களது சொந்த சில்லறைவிற்பனையாளர்கள் மற்றும் விநியோகஸ்தர்கள் வழியே தங்களது பொருட்களை விற்பதற்கான ஒரு சில்லறை விற்பனை வசதியை பழங்குடியின விநியோகஸ்தர்களுக்குக் கொடுப்பதற்கான தளம் இதுவாகும்” என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1660996
ஆயுஷ்
ஆயுஷ் திட்டங்களின் அமலாக்கம்
மத்திய ஆயுஷ் அமைச்சகம் பல்வேறு திட்டங்களை செயல்படுத்தி வருகிறது. மத்திய அரசின் நிதியுதவியுடன் தேசிய ஆயுஷ் இயக்கம் செயல்படுத்தப்படுகிறது. இது தவிர, மத்திய திட்டங்களான ஆயுஷ் மருந்தகம், ஆயுர்வேதம் தொடர்பான ஞானம், ஆயுஷில் சர்வதேச ஒத்துழைப்பை மேம்படுத்துதல் உள்ளிட்ட திட்டங்கள் அடங்கும்.
தேசிய ஆயுஷ் இயக்கம் மூலம் மாநிலங்கள் மற்றும் யூனியன் பிரதேச அரசுகள் தாக்கல் செய்யும் ஆயுஷ் திட்டக் கருத்துருக்களுக்கு ஏற்ப மத்திய அரசு நிதி வழங்குகிறது.
மாநிலங்களவையில், ஆயுஷ் அமைச்சர் திரு சர்பானந்த சோனாவால் எழுத்து மூலம் அளித்த பதிலில் இதனைத் தெரிவித்துள்ளார்.
-------
(Visitor Counter : 112
மின்னணு மற்றும் தகவல் தொழில்நுட்பம்
தொடர்ந்து இரண்டாவது மாதமாக குறை தீர்ப்பு குறியீட்டில் ஆதார் ஆணையமான யூஐடிஏஐ முதலிடம்
நிர்வாகச் சீர்திருத்தம் மற்றும் பொதுமக்கள் குறை தீர்ப்புத் துறையின் செப்டம்பர் மாதத்திற்கான தரவரிசை அறிக்கையின்படி, அனைத்து குரூப் ஏ அமைச்சகங்கள், துறைகள் மற்றும் தன்னாட்சி அமைப்புகளில் இந்திய தனித்துவ அடையாள ஆணையம்  மீண்டும் முதலிடத்தைப் பிடித்துள்ளது. இந்த தரவரிசையில் யூஐடிஏஐ தொடர்ந்து இரண்டாவது மாதமாக முதலிடம் பிடித்துள்ளது.
மத்திய பொதுமக்கள் குறை தீர்ப்பு மற்றும் கண்காணிப்பு அமைப்பு  மூலம் பெறப்பட்ட பொது மக்கள் குறைகளைத் தீர்ப்பதிலும், ஆதார் அடையாள அட்டைதாரர்களின் புகார்களை சரி செய்வதில் இந்திய தனித்துவ அடையாள ஆணையம் சிறந்து விளங்குகிறது.
இந்திய தனித்துவ அடையாள ஆணையம், அதன் குறை தீர்க்கும் முறையை மேலும் வலுப்படுத்தவும், எளிமைப்படுத்தவும் உறுதிபூண்டுள்ளது. இந்திய தனித்துவ அடையாள ஆணையம் படிப்படியாக அதிநவீன அமைப்புடன் கூடிய வாடிக்கையாளர் தொடர்பு மேலாண்மை  மூலம் மக்கள் குறை தீர்ப்பு நடவடிக்கைகளில் திறம்பட செயல்பட முடிவு செய்துள்ளது.
பிரதமர் அலுவலகம்
சூடானில் பாதுகாப்பு நிலை குறித்து பிரதமர் ஆய்வு
சூடானில் நிலவும் பாதுகாப்பு நிலை குறித்து காணொலிக்காட்சி வாயிலாக உயர்மட்ட அதிகாரிகளுடன் பிரதமர் திரு நரேந்திர மோடி இன்று ஆய்வு மேற்கொண்டார். வெளியுறவு விவகாரங்கள் துறை அமைச்சர், தேசிய பாதுகாப்பு ஆலோசகர், சூடானிற்கான இந்திய தூதர் மற்றும் ஏராளமான உயர் அதிகாரிகள் இந்த கூட்டத்தில் கலந்துகொண்டனர்.
இந்த கூட்டத்தின் போது, சூடானில் மிக சமீபத்தில் ஏற்பட்டுள்ள நிலவரம் குறித்து ஆய்வு மேற்கொண்டதுடன் அங்குள்ள உண்மையான களநிலவரம் குறித்து நேரடி தகவல்களை பிரதமர் கேட்டறிந்தார். குறிப்பாக அந்த நாட்டில் வாழ்ந்து வரும் 3,000-க்கும் மேற்பட்ட இந்திய குடிமக்களின் பாதுகாப்பு குறித்து விரிவாக ஆலோசிக்கப்பட்டது.
கடந்த வாரம் குண்டடிபட்டு உயரிழந்த இந்திய பிரஜைக்கு பிரதமர் தனது ஆழ்ந்த இரங்கலை தெரிவித்துக்கொண்டார்.
தொடர்புடைய அனைத்து அதிகாரிகளும், விழிப்புடனும் ஏற்பட்டு வரும் களநிலவரம் குறித்து கண்காணிப்புடனும் இருக்க வேண்டும் என்று பிரதமர் திரு நரேந்திர மோடி உத்தரவிட்டார். சூடானில் வாழும் இந்திய குடிமக்களின் பாதுகாப்பை தொடர்ந்து உறுதிப்படுத்த வேண்டும் என்றும் அவர்களுக்கு தேவையான உதவிகளை தடையின்றி அளிக்க வேண்டும் என்றும் அவர் கேட்டுக்கொண்டார். சூடானில் இருந்து இந்திய குடிமக்களை தற்காலிகமாக வெளியேற்றும் நடவடிக்கைகள், துரித கதியில் அவர்களை பாதுகாப்பான இடங்களுக்கு சூடானிலேயே இடமாற்றுவது உள்ளிட்ட இதர வாய்ப்புகள் குறித்தும் உடனடியாக தேவையான முயற்சிகளை மேற்கொள்ள வேண்டும் என்றும் பிரதமர் வலியுறுத்தினார்.
அந்த பிராந்தியத்தில் உள்ள அண்டை நாடுகளுடன் தொடர்ந்து தொடர்பில் இருக்க வேண்டிய அவசியத்தையும் பிரதமர் எடுத்துரைத்தார்.
பிரதமர் அலுவலகம்
ஆண்கள் டிரிபிள் ஜம்ப் தடகளப் போட்டியில், அர்பிந்தர் சிங் தங்கப் பதக்கம்– பிரதமர் வாழ்த்து
இந்தோனேசியா, பலேம்பங் ஜகர்தாவில் நடைபெற்றுவரும் 18 வது ஆசிய விளையாட்டு போட்டியில் ஆண்கள் டிரிபிள் ஜம்ப் தடகளப் பிரிவில், தங்கப் பதக்கம் வென்ற அர்பிந்தர் சிங்-குக்கு பிரதமர் திரு நரேந்திர மோடி வாழ்த்து தெரிவிதுள்ளார்.
“திறமை மற்றும் கடின உழைப்புடன் ஆண்கள் டிரிபிள் ஜம்ப் தடகளப் போட்டியில், அர்பிந்தர் சிங் தங்கப் பதக்கம் வென்றுள்ளார். அவரின் செயல்திறன் ஒவ்வொரு இந்தியரையும் மகிழ்ச்சியில் ஆழ்த்தியுள்ளது” என்று பிரதமர் தமது வாழ்த்துச் செய்தியில் தெரிவித்துள்ளார்.
(Visitor Counter : 101
பிரதமர் அலுவலகம்
மேகாலயா மாநில தினத்தையொட்டி பிரதமர் வாழ்த்து
மேகாலயா மாநில தினத்தையொட்டி, அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில், “மேகாலயா மாநில மக்கள் அன்பு மற்றும் கருணைக்கு பெயர் பெற்றவர்கள். விளையாட்டு, இசை முதல் இயற்கையை பாதுகாத்தல் வரை, அவர்களிடம் இருந்து கற்றுக்கொள்ள வேண்டியது ஏராளம் உள்ளது. வரும் ஆண்டுகளில் மேகாலயாவின் வளர்ச்சிக்காக பிரார்த்திக்கிறேன்” என்று குறிப்பிட்டுள்ளார்.
|
|
Narendra Modi
✔@narendramodi
மாநில தினத்தையொட்டி மேகாலயா மாநில மக்களுக்கு நல்வாழ்த்துக்கள். மேகாலயா மாநில மக்கள் அன்பு மற்றும் கருணைக்கு பெயர் பெற்றவர்கள். விளையாட்டு, இசை முதல் இயற்கையை பாதுகாத்தல் வரை, அவர்களிடம் இருந்து கற்றுக்கொள்ள வேண்டியது ஏராளம் உள்ளது. வரும் ஆண்டுகளில் மேகாலயாவின் வளர்ச்சிக்காக பிரார்த்திக்கிறேன்.
ரெயில்வே அமைச்சகம்
கொவிட் சிகிச்சை ரயில் பெட்டிகளை மாநிலங்களுக்கு வழங்க ரயில்வே தயாராகி வருகிறது
இந்திய அரசின் சுகாதார முயற்சிகளுக்கு வலு சேர்க்க அனைத்து முயற்சிகளையும் இந்திய ரயில்வே எடுத்து வருகிறது. மொத்தம் 5,601 ரயில் பெட்டிகள் கொவிட் சிகிச்சை மையங்களாக இந்திய ரயில்வேயால் மாற்றப்பட்டன. தற்சமயம் 3,816 ரயில் பெட்டிகள் கொவிட் சிகிச்சை மையங்களாக பயன்படுத்த தயாராக உள்ளன.
சுகாதாரம் மற்றும் குடும்ப நல அமைச்சகம் வெளியிட்டுள்ள வழிகாட்டுதல்களின் படி, கொவிட் சிகிச்சை மையங்களுக்கு அனுப்பப்பட வேண்டிய லேசான பாதிப்புடையவர்களுக்கு சிகிச்சை அளிக்க இந்த பெட்டிகளை பயன்படுத்திக் கொள்ளலாம்.
2021 ஏப்ரல் 24 நிலவரப்படி, மேற்கு ரயில்வேயின் கீழ் மகாராஷ்டிராவின் நந்தர்பார் மாவட்டத்திற்கு 21 கொவிட் சிகிச்சை ரயில் பெட்டிகள் வழங்கப்பட்டுள்ளன. மொத்தம் 47 நோயாளிகள் அனுமதிக்கப்பட்டுள்ளார்கள்.
மேற்கு மத்திய ரயில்வேயின் கீழ், போபாலுக்கு 20 கொவிட் சிகிச்சை பெட்டிகளையும், ஹபிப்கஞ்ச் ரயில் நிலையத்திற்கு 20 கொவிட் சிகிச்சை பெட்டிகளையும் வழங்குமாறு இந்திய ரயில்வேயை மத்தியப் பிரதேச அரசு கேட்டுக்கொண்டுள்ளது. 2021 ஏப்ரல் அன்று இந்த கொவிட் சிகிச்சை பெட்டிகள் மாநில அரசுக்கு வழங்கப்பட்டு செயல்பாட்டுக்கு வரும்.
வடக்கு ரயில்வேயில், ஷகுர் பஸ்தியில் 50 கொவிட் சிகிச்சை ரயில் பெட்டிகளும், ஆனந்த விகாரில் 25 பெட்டிகளும், வாரணாசியில் 10 பெட்டிகளும், பதோஹியில் 10 பெட்டிகளும் மற்றும் பரிதாபாத்தில் 10 பெட்டிகளும் இந்திய ரயில்வேயால் வழங்கப்பட்டுள்ளன.
ஷகுர் பஸ்தியில் இருக்கும் பெட்டிகளில் 3 நோயாளிகள் அனுமதிக்கப்பட்டுள்ளனர்.
--------
(Visitor Counter : 173